EkBass/fiwiki-20250220-pages-articles huggingface dataset:
NBA-kausi 1985–1986

NBA-kausi 1985–1986 oli NBA-liigan 40. kausi. Runkosarja alkoi 25. lokakuuta 1985 ja päättyi 13. huhtikuuta 1986. 8. kesäkuuta loppuneiden pudotuspelien päätteeksi Boston Celtics voitti jo vuosikymmenen kolmannen mestaruutensa kaadettuaan Houston Rocketsin finaalisarjassa otteluvoitoin 4–2. ==Tapahtumia== * Tähdistöottelu pelattiin Dallasissa ja idän joukkue voitti sen lukemin 139–132. Detroit Pistonsin Isiah Thomas palkittiin ottelun parhaana pelaajana. Vain 170cm pitkä Spud Webb voitti donkkikilpailun ja Larry Bird liigan ensimmäisen kolmen pisteen heittokilpailun. * Kings muutti Kansas Citystä Sacramentoon ja pelasi kotiottelunsa ARCO Arenalla. * Boston Celtics hävisi 41 kotiottelustaan vain yhden, mikä on NBA:n ennätys. Boston voitti myös kaikki 10 kotiotteluaan pudotuspeleissä. * Liiga jakoi ensimmäistä kertaa palkinnon kehittyneimmälle pelaajalle. Ensimmäisen palkinnon voitti San Antonio Spursin Alvin Robertson. * Kaikki Keskilännen divisioonan joukkueet pääsivät pudotuspeleihin, mikä oli ensimmäinen kerta liigan historiassa. ==Runkosarja== Läntinen konferenssi V H V% Los Angeles Lakers * 62 20 75.6% Houston Rockets * 51 31 62.2% Denver Nuggets 47 35 57.3% Dallas Mavericks 44 38 53.7% Utah Jazz 42 40 51.2% Portland Trail Blazers 40 42 48.8% Sacramento Kings 37 45 45.1% San Antonio Spurs 35 47 42.7% Phoenix Suns 32 50 39.0% Los Angeles Clippers 32 50 39.0% Seattle SuperSonics 31 51 37.8% Golden State Warriors 30 52 36.6% Itäinen konferenssi V H V% Boston Celtics * 67 15 81.7% Milwaukee Bucks * 57 25 69.5% Philadelphia 76ers 54 28 65.9% Atlanta Hawks 50 32 61.0% Detroit Pistons 46 36 56.1% Washington Bullets 39 43 47.6% New Jersey Nets 39 43 47.6% Chicago Bulls 30 52 36.6% Cleveland Cavaliers 29 53 35.4% Indiana Pacers 26 56 31.7% New York Knicks 23 59 28.0% V=voitot, H=häviöt, V%=voittoprosentti, *=divisioonansa voittaja ===Pelaajatilastot=== Kategoria Pelaaja Joukkue Tilasto Pisteitä per ottelu Dominique Wilkins Atlanta Hawks 30.3 Levypalloja per ottelu Bill Laimbeer Detroit Pistons 13.1 Syöttöjä per ottelu Magic Johnson Los Angeles Lakers 12.6 Riistoja per ottelu Alvin Robertson San Antonio Spurs 3.7 Torjuntoja per ottelu Manute Bol Washington Bullets 5.0 Pelitilanneheittojen tarkkuus Steve Johnson San Antonio Spurs 63.2% Vapaaheittojen tarkkuus Larry Bird Boston Celtics 89.6% Kolmen pisteen heittojen tarkkuus Craig Hodges Milwaukee Bucks 45.1% ==Pudotuspelit== ==Palkitut pelaajat== * Arvokkain pelaaja (MVP): Larry Bird, Boston Celtics * Vuoden tulokas: Patrick Ewing, New York Knicks * Vuoden puolustuspelaaja: Alvin Robertson, San Antonio Spurs * Paras kuudes pelaaja: Bill Walton, Boston Celtics * Kehittynein pelaaja: Alvin Robertson, San Antonio Spurs * Vuoden valmentaja: Mike Fratello, Atlanta Hawks * Finaalien MVP: Larry Bird, Boston Celtics == Aiheesta muualla == Luokka:NBA-kaudet Luokka:Vuoden 1985 koripallo Luokka:Vuoden 1986 koripallo
Andientapakulo

Andientapakulo (Scytalopus magellanicus) on eteläamerikkalainen varpuslintu, joka splitattiin yhdeksitoista lajiksi vuonna 2005. == Koko ja ulkonäkö == Linnun pituus on 10–12 cm ja sen höyhenpuku on pääosin tummanharmaa. Sen olomuoto on peukaloismainen, sillä se pitää lyhyttä pyrstöään pystyssä ja mieluummin juoksee maassa kuin lentää. == Esiintyminen == Andientapakulot elävät Chilen keskiosista ja Argentiinan länsiosista Tulimaahan noin 453 000 neliökilometrin laajuisella alueella. == Elinympäristö == Lajin elinympäristöä on yleensä jonkin vesistön tuntumassa kasvavien metsien alikasvos. == Lisääntyminen == Katettu pesä on rakennettu sammalista, jäkälistä ja juurikuiduista. Naaras munii kaksi tai kolme munaa. == Ravinto == Ruokavalio koostuu hyönteisistä ja muista pienistä selkärangattomista. == Lähteet == Luokka:Tapakulot
Highgaten hautausmaa

Highgaten hautausmaa (Highgate Cemetery) on Lontoon Highgaten kaupunginosassa sijaitseva hautausmaa. Se perustettiin 1800-luvun alussa parlamentin päätöksellä. Hautausmaan länsiosa otettiin käyttöön 1839 ja itäosa 1854. Hautausmaa rappeutui 1970-luvulla, ja vuodesta 1975 The Friends of Highgate Cemetery -yhdistys on huolehtinut hautausmaan ylläpidosta. Hautausmaalle on haudattu useita tunnettuja henkilöitä, kuuluisin heistä lienee Karl Marx, jonka hauta on hautausmaan itäosassa. Myös laulaja George Michael, runoilija Christina Rossetti, näyttelijä Ralph Richardson, Sex Pistolsin ja New York Dollsin manageri Malcolm McLaren ja kirjailija Douglas Adams on haudattu Highgaten hautausmaalle. Samoin Aleksandr Litvinenkon hautapaikka on Highgaten hautausmaalla. == Lähteet == Luokka:Grade I -luokan rakennukset Camdenissa Luokka:Lontoon hautausmaat
Synttärit

Synttärit (Sixteen Candles) on John Hughesin käsikirjoittama ja ohjaama teinikomedia vuodelta 1984. Sen pääosia näyttelevät Molly Ringwald, Michael Schoeffling ja Anthony Michael Hall. Kasvutarinassa 16-vuotispäiväänsä viettävän Samanthan perhe unohtaa täysin tämän juhlapäivän, koska Samanthan isosisko on menossa seuraavana päivänä naimisiin. Elokuvan muita sivujuonia ovat Samanthan ihastus koulussa suosittuun Jakeen ja koulun nörtin ihastus Samanthaan. Kaiken lisäksi häitä viettämään saapuvat myös Samanthan isovanhemmat, joiden mukana saapuu merkillinen vaihto-oppilas. Osa elokuvan keskeisistä kohtauksista tapahtuu Samanthan koulun tanssiaisissa ja niiden jatkoilla. Erilaisten käänteiden jälkeen Samantha lopulta saa syntymäpäiväyllätyksensä. == Vastaanotto == Molly Ringwald ja Anthony Michael Hall saivat rooleistaan Youth in Film -palkinnon Video-oppaassa vuodelta 1994 Asko Alanen sanoo Synttäreitä John Hughesille tyypilliseksi hyväsydämiseksi nuorisoelokuvaksi ja antaa sille kolme tähteä viidestä, mikä vastaa sanallista arviota ”hyvä”. == Lähteet == Luokka:Yhdysvaltalaiset komediaelokuvat Luokka:Vuoden 1984 yhdysvaltalaiset elokuvat Luokka:Yhdysvaltalaiset nuortenelokuvat Luokka:John Hughesin ohjaamat elokuvat
Rauma (joki)

Rauma on Norjassa, Rauman ja Lesjan kuntien alueella, Romsdalenin laakson pohjalla virtaava joki. Se laskee Lesjan kunnassa sijaitsevasta Lesjaskogsvatnet-järvestä pohjoisempana sijaitsevaan Romsdalsfjorden-vuonoon Rauman kunnassa. Joen suiston kohdalla Romsdalsfjordenin rannalla sijaitsee Åndalsnesin kaupunki. Eurooppatie 136 kulkee joen vierellä koko joen pituudelta. == Lähteet == == Aiheesta muualla == Luokka:Norjan joet Luokka:Norjanmereen laskevat vesistöt
Laura Marx

Jenny Laura Marx (vuodesta 1868 Laura Lafargue; 26. syyskuuta 1845 Bryssel, Belgia – 26. marraskuuta 1911) oli Karl Marxin ja Jenny von Westphalenin toinen tytär. Hän meni 1868 naimisiin Paul Lafarguen kanssa. He tekivät yhdessä itsemurhan.Francis Wheen. 1999. Karl Marx: A Life. London: WW Norton & Company. s. 386.Marxists.org ==Elämä ja kuolema Paul Lafarguen kanssa== Laura Marx syntyi Brysselissä. Paul Lafargue oli nuori ranskalainen sosialisti, joka tuli Lontooseen 1866 työskentelemään ensimmäisessä internationaalissa. Hän ystävystyi Karl Marxin kanssa ja tutustui Marxin perheeseen, etenkin Laura Marxiin, joka rakastui Lafargueen. Paul ja Laura avioituivat 1868 ja he aloittivat vuosikymmenien mittaisen poliittisen yhteistyön. He käänsivät Marxin teoksia ranskaksi ja levittivät marxismia Ranskassa ja Espanjassa. He elivät pääosin Friedrich Engelsin taloudellisen tuen varassa. Engelsin kuoltua 1895 he saivat perinnöksi kohtalaisen rahasumman. Vanheneva pariskunta teki 1911 itsemurhan yhdessä todettuaan, ettei heillä enää ollut mitään annettavaa liikkeelle, jolle he olivat omistautuneet koko elämänsä. Itsemurhaviestissä Paul Lafargue kirjoitti: Lafarguet on haudattu Pariisin Père-Lachaisen hautausmaalle.Père-Lachaise viitattu 29.8.2009 ==Lähteet== Luokka:Brittiläiset henkilöt Luokka:Kielenkääntäjät Luokka:Sosialistit Luokka:Itsemurhan tehneet Luokka:Vuonna 1845 syntyneet Luokka:Vuonna 1911 kuolleet
Art Coulter

Arthur Edmund Coulter (31. toukokuuta 1909 Winnipeg, Manitoba – 14. lokakuuta 2000) oli kanadalainen jääkiekkoilija, joka pelasi puolustajana. Hän edusti ammattilaisena New York Rangersia ja Chicago Black Hawksia National Hockey Leaguessa. Coulter pelasi 11 NHL-kautta vuosien 1931 ja 1942 välillä. == Saavutuksia ja palkintoja == * New York Rangersin kapteeni 1937–42 * Stanley Cup (1934 & 1940) * NHL:n kakkostähdistössä (1935, 1938, 1939 & 1940) * Hockey Hall of Fameen 1974 * Manitoba Hockey Hall of Famen kunniajäsen ==Aiheesta muualla== * Legends of Hockey: Art Coulter * * Art Coulterin elämäkerta Manitoba Hockey Hall of Famessa Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1909 syntyneet Luokka:Vuonna 2000 kuolleet
57/55 J

57/55 J eli 57 mm 55 kaliiperimitan rannikkotykki mallia Jokinen oli Suomessa Jatkosodan aikana kehitetty kevyt rannikkotykki. Tykki oli ensimmäinen kokonaan Suomessa kehitetty rannikkotykki, ja sillä oli tarkoitus korvata vanhemmat 57 mm Nordenfelt- ja Hotchkiss-tykit. Ase osoittautui kuitenkin epäonnistuneeksi, eikä sitä valmistettu kuin 11 kappaletta. ==Historia== 57/55 J kehitettiin Suomessa korvaamaan vanhemmat 57 mm Nordenfelt- ja Hotchkiss- tykit, jotka olivat muuten vielä kelvollisia mutta joissa oli kehnot tähtäimet. Merivoimien esikunnan operatiivisella osastolla oli myös muuten innostusta kotimaisten tykien valmistamiseen. Insinöörieverstiluutnantti Antero Albert Jokisen suunnittelema ase perustui vanhempiin Nordenfelt- ja Hotchkiss-tykkeihin, ja prototyyppi valmistui Helsingin Laivastoasemalla vuonna 1941. 50 tykin sarja tilattiin Valtion Tykkitehtaalta (VTT) Jyväskylässä vuosien 1941 ja 1942 taitteessa, mutta vain 10 tykkiä ehdittiin saada valmiiksi vuosina 1944-1945. Kokonaismääräksi Jatkosodan lopussa tuli 11, sarjavalmisteiset + prototyyppi. ==Suunnitteluvirheet== Tykkejä koeammuttaessa Jyväskylässä todettiin puoliautomaattikoneiston luistin taipuvan. Se olisi siis pitänyt uusia. Myös tykin ampumatarvikkeet tuottivat vaikeuksia: tykki suunniteltiin alun perin 900 m/s lähtönopeudelle putkipaineen ollessa 2800 atm, mutta kaksi vuotta myöhemmin samasta ruudista tehty panos antoikin 3500 atm mikä kulutti putkea aivan liikaa. Jokinen suunnitteli tyytyä 800 m/s lähtönopeuteen, mutta loppujen lopuksi lähtönopeus pudotettiin 660–670 m/s, eli suunnilleen samaan kuin vanhemmillakin 57 mm tykeillä. Myöhemmin Antero Jokista on kritisoitu yrityksestä tehdä liiankin hyvää tykkiä ottamatta huomioon teollisuuden valmiutta valmistukseen. ==Palveluskäyttö== Jokiset otettiin hätäratkaisuna käyttöön 1950-luvulla paikkaamaan rannikkotykistön harjoituskaluston puutetta. Vanhemmat 57 mm tykit olivat loppuunkuluneet ja 76 mm tykit olivat vielä varauskalustona, joten varastoista kaivettiin jo poistettuja tykkejä uudelleen käyttöön. Ainakin joitakin Jokisia käytettiin selkäputkina 234/50 Be ja 305/52 O -tykeissä. Vielä 1960-luvun alussa tykit kunnostettiin ja selkäputkina olleisiin lisättiin aikaisemmin poistetut osat, mutta jo 1965-1966 tykit poistettiin käytöstä ja siirrettiin Asevarikko 5:een. == Lähteet == ==Aiheesta muualla== * Rannikon Puolustaja -lehden artikkeli 57/55 Jokisesta Luokka:Rannikkotykit Luokka:Suomen puolustusvoimien tykkikalusto
Kalervo Friman

Soini Kalervo Friman (s. 1947) on joutsalainen liikemies ja kokoomuksen kunnallispoliitikko. Hän on toiminut muun muassa rakennusliike Keski-Suomen Voimarakentajat Oy:n johtajana sekä monien muiden yritysten toimitusjohtajana tai hallituksissa. Joutsan kunnallispolitiikassa hän on vaikuttanut 1970-luvulta alkaen. Friman on yksi urheiluseura Joutsan Pommin entisistä taustavaikuttajista. Hän oli perustamassa hyvin menestynyttä Pommin hiihtotiimiä. Kalervo ”Konsta” Friman toimi muutaman vuoden ajan hiihtäjä Matti Heikkisen managerina. ==Lähteet== Luokka:Suomalaiset urheiluvaikuttajat Luokka:Kansallisen Kokoomuksen poliitikot Luokka:Joutsan kunnanvaltuutetut Luokka:Vuonna 1947 syntyneet Luokka:Elävät henkilöt
José Hernández (astronautti)

José Moreno Hernández (s. 7. elokuuta 1962 French Camp, Kalifornia, Yhdysvallat) on meksikolaiset sukujuuret omaava yhdysvaltalainen insinööri ja NASAn astronautti. Hernández pitää Stocktonia kotikaupunkinaan Kaliforniassa. Hänen perheensä on alun perin La Piedadista, Michoacánista, Meksikosta.http://www.fresnobee.com/384/story/1610028.html 25\. elokuuta 2009 Hernández sanoi keskustelussaan Meksikon presidentti Felipe Calderónin kanssa, että hän asui puolet elämästään La Piedadissa ja puolet Yhdysvalloissa.http://www.presidencia.gob.mx/prensa/?contenido=47656l Lapsena Hernández työskenteli yhdessä perheensä kanssa Kalifornian pelloilla keräten satoa ja siirtyen kaupungista toiseen. Hän kävi useita kouluja ja oppi puhumaan englantia vasta 12-vuotiaana.http://www.gosanangelo.com/news/2009/aug/21/from-farm-fields-to- outer-space/ Hernández osallistui 29. elokuuta 2009 laukaistulle avaruussukkulalennolle STS-128. Hernández toimi myös Johnsonin avaruuskeskuksen Materials and Processes osaston johtajana. Hän kehitti aikaisemmin digitaalista mammografialaitteistoa Lawrence Livermore National Laboratoryssa. ==Koulutus== *B.S., sähkötekniikka, University of the Pacific, 1984. *M.S., sähkötekniikka ja ohjelmistotuotanto ("Electrical & Computer Engineering"), University of California-Santa Barbara, 1986. Hernández työskenteli vuosina 1987–2001 Lawrence Livermore National Laboratoryssa, Livermoressa, Kaliforniassa. Hernández on naimisissa ja hänellä on viisi 6–14-vuotiasta lasta. Puoliso Adelalla on meksikolainen ravintola nimeltään Tierra Luna Grill ("Maa Kuu Grilli"). http://www.fresnobee.com/640/story/1610041.html ==Ura NASAssa== Vuonna 2001 Hernández liittyi Johnsonin avaruuskeskukseen Houstonissa, Texasissa. Hän tutki ja kehitti avaruusaluksien ja lentokoneiden rakenteissa, voimalähteissä ja työntöjärjestelmissä käytettyjä materiaaleja sekä tutki säteilyn vaikutusta sähköjärjestelmiin. Hän valvoi ja testasi myös alihankkijoiden käyttämiä materiaaleja. Hernández valittiin toukokuussa 2004 NASAn astronauttikoulutukseen, minkä hän suoritti helmikuussa 2006. Peruskoulutuksen jälkeen hänet nimitettiin Kennedyn avaruuskeskukseen avaruussukkuloiden laukaisu- ja laskeutumisvalmistelujen tukitehtäviin. Hän työskenteli lukuisissa teknisissä tehtävissä ennen kuin hänet 15. heinäkuuta 2008 valittiin 29. elokuuta 2009 laukaistun avaruussukkulalento STS-128:n tehtäväspesialistiksi. Kiertoradalla ollessaan hän kertoi Twitterissä kokemuksistaan. http://twitter.com/Astro_Jose ==Lähteet== ==Aiheesta muualla== * José Hernándezin kotisivut * Hernándezin elämäkerta NASAn sivulla * Spacefacts biography of José Hernández * José Hernándezin sukkulalentoa STS-128 edeltävä haastattelu (10.8.2009) Luokka:Yhdysvaltalaiset avaruuslentäjät Luokka:Vuonna 1962 syntyneet Luokka:Elävät henkilöt Luokka:Amerikanmeksikolaiset
Aaltorintama

Aaltorintama on optiikassa ja muualla fysiikassa pinta tai viiva, jonka muodostamat pisteet ovat aallon samassa vaiheessa. Pinta-aallon aaltorintama on jatkuva viiva. Jos heittää kiven veteen, voi seurata renkaina eteneviä aaltorintamia. Optiikassa linssi saa aaltorintamien muodon muuttumaan. Aaltorintamia mittaamalla voidaan tutkia linssien ominaisuuksia, ja tälle on hyvin erikokoisia sovelluksia kaukoputkien peilin laatuarvioista silmän taittovirheisiin asti.Requirements to wave-front sensing == Lähteet == == Aiheesta muualla == Luokka:Optiikka
Barahona (provinssi)

Barahona on provinssi Dominikaanisessa tasavallassa. Siellä on 187 105 asukasta (vuonna 2010) ja sen pinta-ala on 1 660 neliökilometriä. Provinssin pääkaupunki on Santa Cruz de Barahona. Barahonan provinssi on jaettu yhteentoista kuntaan. Vuonna 1958 sen lounaisosista muodostettiin Pedernalesin provinssi. == Lähteet == == Aiheesta muualla == *Tietoa Barahonasta ja ympäröivistä alueista *Dominikaanisen tasavallan tilastokeskus Luokka:Dominikaanisen tasavallan provinssit
Oulun Kärpät kaudella 2009–2010

Oulun Kärpät kaudella 2009–2010 artikkeliin on koottu lyhyesti Oulun Kärppien joukkueiden kaudesta 2009–2010. == Miesten edustusjoukkue == Oulun Kärppien miesten edustusjoukkue tulee pelaamaan 22. SM-liigakautensa. Kärpät lähti kauteen hallitsevina hopeamitalisteina. Kärpät aloitti harjoituskautensa 29. heinäkuuta Vaasan Sportia vastaan. Harjoituskautensa Kärpät päättää 3. syyskuuta ruotsalaista Luleå HF:ta vastaan ja runkosarja alkaa Lappeenrannassa Saimaan Palloa vastaan 10. syyskuuta. Kun suomalaisseurat ovat päättäneet pitää välivuoden Nordic Trophy-turnauksesta, Kärpät osallistui Nordic Finland Trophyyn, johon osallistui kuusi SM-liiga seuraa. Kärpät jäi lopulta turnauksen viidenneksi, taakse jäi vain Jokerit. == Naisten edustusjoukkue == Kärppien naisten joukkue jäi lopulta kaudella 2008–2009 neljänneksi, kun Hämeenlinnan Pallokerho voitti pronssiottelun. Elokuun alussa Kärppien pelaajista neljä oli Vierumäellä maajoukkueen testissä. Pelaajat olivat Mira Kuisma, Saija Sirviö, Krista Rahunen sekä Annukka Kinisjärvi. ==Lähteet== Kausi 2009–2010
Dajabón

Dajabón on provinssi Dominikaanisessa tasavallassa. Siellä on 63 955 asukasta (vuonna 2010) ja sen pinta-ala on 1 021 neliökilometriä. Provinssin pääkaupunki on samanniminen Dajabón. Dajabónin provinssi syntyi vuonna 1938, kun se muodostettiin Monte Cristin provinssin eteläosista. Se on jaettu viiteen kuntaan. == Lähteet == == Aiheesta muualla == *Dominikaanisen tasavallan tilastokeskus Luokka:Dominikaanisen tasavallan provinssit
Ilkka Uusivuori

Ilkka "Ile" Uusivuori (s. 26. elokuuta 1980) on suomalainen televisiojuontaja. Hän toimii Masked Singer Suomi -ohjelman juontajana ja on aiemmin toiminut myös radiossa juontajana YleX Aamu ja YleX Iltapäivä -ohjelmissa. Uusivuori on toiminut Musiikki-tv:n juontajana yhdessä Tomi Saarisen, Sonja Kailassaaren ja Marja Hintikan kanssa. Sittemmin hän juonsi arkisin kello 6.30–10.00 YleX Aamua. Uusivuori lopetti YleX:ssä ja juonsi viimeisen lähetyksensä 3. heinäkuuta 2015. Uusivuori juonsi Emma-gaalan vuosina 2009 ja 2010. Hän juonsi yhdessä Anne Lainnon kanssa Suomen euroviisukarsinnat eli Uuden Musiikin Kilpailun (UMK) 2013 ja 2014. Hän toimi Yle Urheilun Rion studion juontajana Kesäolympialaisissa 2016. Uusivuori on yksi Suomen X Factorin kolmesta juontajasta yhdessä Viivi Pumpasen ja Matti Rothin kanssa. Tammikuussa 2019 Uusivuori aloitti Uutisvuodon kapteenina. Tämän jälkeen Uusivuori on juontanut Fort Boyard-formaattia, Penkinlämmittäjiä, Champions League -jalkapallostudioita ja suuren suosion saanutta Masked Singer Suomi ohjelmaa. Uusivuori on naimisissa juontaja Marja Hintikan kanssa ja heillä on kolme lasta. == Lähteet == Luokka:Suomalaiset radiotoimittajat Luokka:Ylen toimittajat Luokka:Vuonna 1980 syntyneet Luokka:Elävät henkilöt
Otso (täsmennyssivu)

Otso voi tarkoittaa seuraavia: *otso, karhu *Otso, suomenkielinen miehen etunimi *Otso, jäänmurtaja *Otso, keskeytysvakuutusosakeyhtiö *S/S Otso, sisävesilaiva *Saalastin valmistamia vetureita: **Otso1 **Otso2 **Otso3 **Otso4 **Otso6 **Otso Robot *OTSO Palvelut Oy, aiemmin FPS Security * OTSO Metsäpalvelut, Suomen Metsäkeskuksen metsäpalveluyksikkö
Harjavallan vaakuna

Harjavallan vaakuna on saanut aiheensa Harjavallan läpi virtaavan Kokemäenjoen valjastamisesta. Tunnuksen vinoristit kuvastavat joen patoamista, ja sen salamat viittaavat vuonna 1939 rakennettuun Harjavallan voimalaitokseen. Vaakunan selitys kuuluu: ”sinisessä kentässä salamakimppu paaluittain, saatteena sen kummallakin puolella kaksi vinoristiä keskenään hirsittäin; kaikki kultaa.” Vaakunan on suunnitellut Ahti Hammar, ja se vahvistettiin käyttöön 11. helmikuuta 1952. == Lähteet == * Harjavalta Vaakuna
Majastres

Majastres on kunta Alpes-de-Haute-Provencen departementissa Provence-Alpit- Rivieran hallintoalueella Ranskassa. Kunta kuuluu Digne-les-Bainsin arrondissementtiin ja Mézelin kantoniin. Kunnassa oli vuoden 2006 väestönlaskennassa kaksi asukasta, joista molemmat olivat miehiä. Majastresin pinta-ala on 29,85 neliökilometriä. Kunnasta on matkaa Saint-Jursiin 7,4 kilometriä, Chaudon-Noranteen 7,6 km, Barrêmeen 7,7 km, Blieux'n 8,2 km, Saint-Jacquesiin 9,3 km, Seneziin 9,3 km ja Moustiers-Sainte-Marieen 9,3 km. Ranskan pääkaupunkiin Pariisiin on matkaa 628 kilometriä. Levensin kunta liittyi Majastresiin vuonna 1951. Kunnan asukkaita kutsutaan ranskaksi nimillä Malejactois ja Malejactoises. == Väkiluvun kehitys == Majastresin väkiluvun kehitys vuodesta 1962 vuoteen 2006: Vuosi Väkiluku Vuosi Väkiluku 1962 27 1995 10 1968 20 1999 8 1975 14 2006 2 1982 12 == Lähteet == == Aiheesta muualla == Luokka:Alpes-de-Haute-Provencen kunnat
Elías Piña

Elías Piña on provinssi Dominikaanisessa tasavallassa. Siellä on 63 029 asukasta (vuonna 2010) ja sen pinta-ala on 1 396 neliökilometriä. Provinssin pääkaupunki on Comendador. Provinssi syntyi vuonna 1942, jolloin sen nimenä oli San Rafael. Myöhemmin nimi vaihdettiin Estrelletaksi ja lopulta, vuonna 1972 Elías Piñaksi. Elías Piña, jonka mukaan provinssi on saanut nimensä, toimi Dominikaanisen tasavallan armeijan upseerina sodassa Haitia vastaan. Piña syntyi lähellä Comendadoria, ja kaatui sodassa lähellä Haitin rajaa. Ennen erilliseksi provinssiksi muodostumistaan Elías Piña oli San Juanin provinssin kunta. Elías Piñan provinssi jaetaan kuuteen kuntaan. == Talous == Haiti on tärkeä kauppakumppani Elías Piñan provinssille muiden Dominikaanisen tasavallan rajaseutujen tapaan. Etenkin provinssin pääkaupunki Comendadorissa kauppa Haitin kanssa on vilkasta. Vuorilla kasvatetaan kahvia ja papuja. Provinssin eteläosissa kasvatetaan myös perunaa. == Lähteet == == Aiheesta muualla == *Dominikaanisen tasavallan tilastokeskus Luokka:Dominikaanisen tasavallan provinssit
Venäjän keisarikunnan neljäs valtakunnanduuma

Venäjän keisarikunnan neljäs valtakunnanduuma oli vuonna 1912 valittu Venäjän keisarikunnan viimeinen duuma. Sen toiminta päättyi vuoden 1917 helmikuun vallankumoukseen. Neljäs valtakunnanduuma kokoontui viisille valtiopäiville, joiden alkamis- ja päättymispäivät olivat juliaanisen kalenterin mukaan seuraavat: *15. marraskuuta 1912 – 25. heinäkuuta 1913 *15. lokakuuta 1913 – 14. kesäkuuta 1914 *26. heinäkuuta 1914 (ylimääräinen istunto ensimmäisen maailmansodan vuoksi) *27.–29. tammikuuta 1915 *19. heinäkuuta 1915 – 20. kesäkuuta 1916 *1. marraskuuta 1916 – 25. helmikuuta 1917 Puhemiehenä toimi koko neljännen duuman ajan oktobristi Mihail Rodzjanko. Venäjän keisari Nikolai II hajotti neljännen valtakunnanduuman helmikuun vallankumouksen yhteydessä 11. maaliskuuta (26. helmikuuta) 1917. Joukko duuman edustajia kuitenkin kokoontui omin päin ja valitsi keskuudestaan puhemies Rodzjankon johtaman duuman väliaikaisen komitean. Se puolestaan asetti pari päivää myöhemmin Venäjän väliaikaisen hallituksen, jonka oli tarkoitus hallita maata perustuslakia säätävän kansalliskokouksen kokoontumiseen saakka. Väliaikainen hallitus ei enää kutsunut duumaa uudelleen koolle ja julisti sen virallisesti lakkautetuksi 20. (7.) lokakuuta 1917.Stephen Kotkin: Stalin – Volume I: Paradoxes of Power, 1878–1928, s. 179, 763. Penguin Books 2014. ==Katso myös== *Edistyksellinen blokki ==Lähteet== Luokka:Venäjän keisarikunnan valtakunnanduuma
The Frost Report

The Frost Report oli BBC:n satiirinen sketsikomediasarja, jota esitettiin 1966-1967. Sarjassa esiintyivät muun muassa Ronnie Corbett, John Cleese ja Ronnie Barker, joiden esittämät sketsit linkitettiin toisiinsa David Frostin esittämillä monologeilla. Kaikkiaan sarjassa oli 28 jaksoa. Monet sarjan tekemiseen osallistuneet henkilöt tulivat myöhemmin tunnetuiksi muista komediasarjoista. Sketsien käsikirjoittajina toimivat muun muassa John Cleese, Michael Palin, Terry Jones, Graham Chapman ja Eric Idle, jotka perustivat Monty Python -komediaryhmän, ja Tim Brooke-Taylor ja Bill Oddie, jotka myöhemmin tekivät yhteistyötä Hyväkkäät-televisiosarjan parissa. David Frostin monologien kirjoittaja, Antony Jay, toimi myöhemmin Kyllä, herra ministeri -televisiosarjan toisena käsikirjoittajana. Sarjan kolmestatoista ensimmäisestä jaksosta koostettu ohjelma The Frost Report, Frost Over England voitti vuoden 1967 Kultainen ruusu -palkinnon. Vuonna 2008 BBC tuotti erikoisjakson, jossa esiintyivät muun muassa David Frost, Michael Palin, John Cleese, Ronnie Corbett ja Tim Brooke-Taylor. ==Lähteet== Luokka:Brittikomediat Luokka:1960-luvun televisiosarjat Luokka:BBC:n televisio-ohjelmat
A301

A301 on Georgiassa kulkeva valtatie, joka historiallisesti tunnetaan Gruusian sotilastie. Se kulkee Tbilisistä Kaukasukselle 200 km ja reittinä se on dokumentoitu kreikkalaisten kartoittajien asiapapereissa jo 100 eaa. 1800-luvun lopulle se oli ainoa tie pohjoiseen Venäjälle. Tie on mutkainen ja nousee ennen Venäjän rajaa noin 2000 metrin korkeuteen. Tiellä saattaa olla talvella lumivyöryjen aiheuttamia tiesulkuja. http://countrystudies.us/georgia/46.htm ==Lähteet== Luokka:Georgian valtatiet Luokka:Mtskheta-Mtianeti
Vapaan todistelun periaate

Vapaan todistelun periaate on oikeuskäsittelyyn liittyvä periaate, jonka mukaan tuomioistuin ottaa kantaa osapuolten käsiteltävässä asiassa esille tuomiin seikkoihin. Tämä tarkoittaa käytännössä sitä, etteivät tuomioistuimen jäsenet pyri selvittämään asianomaisten puolesta niitä seikkoja, joita he itse eivät tuo esille. Suomessa poikkeuksena vapaan todistelun periaatteeseen ovat jotkin lapsenhuoltoon liittyvät oikeusjutut, joissa oletetaan, että myös tuomioistuin itse pyrkii selvittämään asiaa. Tällaista viran puolesta tapahtuvaa selvittelyä, joka on vapaan todistelun periaatetta vastaan, kutsutaan inkvisioperiaatteeksi. Inkvisitio tarkoittaa suomeksi tutkintaa. Luokka:Oikeudenkäynti Luokka:Prosessioikeus
Philip Webb

thumb|The Red House Philip Speakman Webb (12. tammikuuta 1831 – 17. huhtikuuta 1915) oli englantilainen arkkitehti ja muotoilija. Webb etsi innoitusta työlleen englantilaisesta maalaisarkkitehtuurista ja etääntyi aikakauden akateemisista ihanteista. Hänet tunnetaan parhaiten William Morrisin punatiilisen The Red House -talon arkkitehtina. Talo valmistui vuosina 1859–1860. Luokka:Brittiläiset arkkitehdit Luokka:Vuonna 1831 syntyneet Luokka:Vuonna 1915 kuolleet
LPG

LPG on hoitolaite, jolla annetaan hierontaa muistuttavaa hoitoa. Hoitolaite toimii alipaineella ja sen kehitti Louis Paul Guitayn perustama Lpg Systems vuonna 1986 arpikudosten ja palovammojen hoitoon. Nykyisin sitä käytetään enimmäkseen kauneudenhoitoon.LPG hoitaa iho-ongelmia Kinesiopiste Alipaineella toimiva hoito kiihdyttää verenkiertoa ja lymfakiertoa moninkertaisesti, jolloin aineenvaihdunta vilkastuu. Tällöin vamma-alueen turvotus vähenee ja sidekudoksiset arvet häviävät. Tämän vuoksi kirurgisten operaation jälkihoidossa käytetään jo yleisesti LPG-hoitoa.LPG hoidot Eira lääkäriasema LPG -hoitoa arpikudoksille ja kirurgisten toimenpiteiden jälkeen Kuntosopo Vuonna 2000 LPG sai Yhdysvaltojen FDA:n (Food and Drugs Administration) hyväksynnän lääketieteelliseksi hoitolaitteeksi. == Lähteet == ==Aiheesta muualla== *LPG Systems Luokka:Hieronta
Pyrorikkihappo

Pyrorikkihappo (H2S2O7) on yksi rikin happi­hapoista. Yhdisteestä käytetään myös nimityksiä dirikkihappo. Pyrorikkihapon suolat ovat pyrosulfaatteja. Nimitys savuava rikkihappo tulee siitä, että pyrorikkihaposta vapautuu rikkitrioksidihöyryjä. == Valmistus ja ominaisuuksia== Pyrorikkihappoa syntyy valmistettaessa rikkihappoa kontaktimenetelmän avulla. Rikkitrioksidi johdetaan väkevään 98-prosenttiseen rikkihappoon, jolloin muodostuu pyrorikkihappoa kiteisessä olomuodossa. Pyrorikkihappo hydrolysoituu rikkihapoksi joutuessaan kosketuksiin veden kanssa. :H2SO4 \+ SO3 → H2S2O7 :H2S2O7 \+ H2O → 2 H2SO4 Pyrorikkihappoa voidaan valmistaa myös kuumentamalla väkevää rikkihappoa. Tällöin rikkihaposta eliminoituu vesimolekyyli ja syntyy pyrorikkihappoa. Pyrorikkihappo on erittäin voimakkaasti hapettava aine ja sitä käytetäänkin teollisuudessa jonkin verran hapettimena. Pyrorikkihappo on rikkihapon lisäksi rikin hapoista ainoa, joka on pysyvä. ==Katso myös== *Oleum == Lähteet == Luokka:Epäorgaaniset hapot Luokka:Rikkiyhdisteet
Oravaisten kirkko

Oravaisten kirkko (ruots. Oravais kyrka) on Vöyrin seurakunnan Oravaisten kappeliseurakunnan kirkko. Seurakunta kuuluu Porvoon hiippakuntaan, koska jäsenistön enemmistön (88,2 %, elokuu 2018) äidinkielenä on ruotsi. Tyyliltään uusklassisen kirkon on suunnitellut tunnettu pohjalainen kirkonrakentaja Jacob Rijf vuonna 1792. Tasavartisen sisäviisteisen puukirkon lopulliset suunnitelmat tehtiin ja hyväksyttiin Tukholman yli-intendentin virastossa 1793. Alttaritaulut Ristiinnaulittu ja Ehtoollinen on maalannut taidemaalari J.E. Lindh vuonna 1819. == Lähteet == == Aiheesta muualla == * Vöyrin seurakunnan sivut * Luokka:Vöyrin rakennukset ja rakennelmat Luokka:Pohjanmaan kirkkorakennukset Luokka:Porvoon hiippakunta Luokka:Suomen puiset sisäviisteiset ristikirkot Luokka:Suomen puiset ristikirkot Luokka:Suomen 1700-luvulla rakennetut rakennukset ja rakennelmat
Tonekroup

Tonekroup on helsinkiläinen elektronista, elokuvamaista, hidastempoista latinovaikutteista rytmimusiikkia esittävä duo, jonka muodostavat Toni Kimpimäki ja Tomi Kielinen. Yhtyeen kappaleita on kuultu esim. suomalaisissa elokuvissa ja lukuisissa ajankohtaisohjelmissa. ==Tonekroupissa vierailleet== * Costi Snellmann (Evening with) * Milla Kivinen (Evening with) * Sami Hinkka (Evening with) * Dj Slow (Evening with, Beginner's Guide To Tango Lounge) * Mikko Kaakkurinniemi (Evening with) ==Julkaisut== * Dope (Single) 2003 * Evening with Tonekroup (Album) 2004 * Levottomat 3 Soundtrack (Album) 2005 * Finnish Rockumentary (Complilation) 2005 * Beginner's Guide To Tango Lounge (Complilation) Britain, World Wide 2007 * L'ESPRIT "Symphony In Melancholy (Complilation) Japan 2007 * Evening with Tonekroup (2024 Remastered Version) Luokka:Suomalaiset elektronisen musiikin yhtyeet
Laillisuusrintama

Laillisuusrintama oli Suomessa 1930-luvun alussa äärioikeiston nousua vastaan syntynyt poliittinen ryhmittymä, jonka muodostivat edistyspuolue, Maalaisliitto, Ruotsalainen kansanpuolue (RKP) ja Suomen Sosialidemokraattinen Puolue (SDP). Kokoomus jäi sen ulkopuolelle, sillä sen suhtautuminen äärioikeistoon ei ollut yhtenäinen.Anne Hänninen, Vanha demokraatti diktatuurin tiellä. Pro gradu -tutkielma. Laillisuusrintama äärioikeistoa vastaan oli ollut kytemässä, mutta sen syntysanat lausuttiin vasta lokakuussa 1930 tapahtuneen K. J. Ståhlbergin kyydityksen jälkeen, ja varsinaisesti laillisuusrintama perustettiin sosialidemokraattien ja porvarillisten puolueiden muodostamana vasta sen ulkopoliittisen selkkauksen jälkeen, johon Isänmaallinen Kansanliike (IKL) oli sotkeutunut. Lapuan liikkeen otteiden kovenemisen vuoksi poliittiseen keskustaan kuuluvat puolueet yhdessä sosialidemokraattien kanssa alkoivat tuntea tarvetta perustaa laillisuusrintama, joka muodosti vahvan liittouman lapualaisten vaatimusten torjumiseksi. Niiden etujen mukaista ei olisi ollut valtiojärjestelmän muuttaminen autoritaarisempaan suuntaan.Jukka Kekkonen, Suomen oikeuden historiallisia kehityslinjoja, Helsinki: Helsingin yliopisto 1999, Helsingin yliopiston oikeustieteellisen tiedekunnan julkaisut ISBN 951-45-8547-X Laillisuusrintama sai myös organisatorisia muotoja, kun sen tueksi ja pelätyn vallankaappausyrityksen vastaorganisaatioksi perustettiin vuonna 1931 Isänmaan ja lain puolesta (ILP), jonka tavoitteena oli laillisten olojen ja oikeusvaltion säilyminen. Järjestöllä ei sen runsaan kaksivuotisen toiminnan aikana ollut varsinaista nimeä, mutta sen säännöissä mainittiin tunnussanat ”Isänmaan ja lain puolesta - ILP”, joilla sitä kutsuttiin. Salaisena pysyneen järjestön johdossa ja kenttäorganisaatiossa oli edistyspuolueesta olevan ytimen lisäksi ”laillisuusmiehiä” maalaisliitosta ja ruotsalaisista sekä joitakin kokoomuslaisiakin.Vapaamielisten klubi == Katso myös == *Patkuli == Lähteet == Luokka:Suomen politiikka 1930-luvulla‎
Isänmaan ja Lain Puolesta

Isänmaan ja Lain Puolesta (lyhenne ILP, latinaksi Pro Patria et Lege) oli 1931 laillisuusrintaman tueksi ja pelätyn vallankaappausyrityksen vastaorganisaatioksi perustettu järjestö, joka syntyi Edistyspuolueen piirissä. Siinä oli mukana "laillisuusmiehiä" myös maalaisliitosta ja ruotsalaisista sekä joitakin kokoomuslaisiakin.Jukka Kekkonen, Suomen oikeuden historiallisia kehityslinjoja , Helsinki: Helsingin yliopisto 1999, Helsingin yliopiston oikeustieteellisen tiedekunnan julkaisut ISBN 951-45-8547-XVapaamielisten klubi Latinankielistä tunnusta oli käyttänyt aiemmin Tasavallan suojeluvartio -niminen salaseura. ILP perustettiin alun perin valvomaan K. J. Ståhlbergin turvallisuutta vuoden 1931 presidentinvaaleissa. Ståhlberg oli uhattu tappaa, jos hän voittaa vaalit. Mäntsälän kapinan aikaan ILP palveli hallitusta raportoimalla mielialoista valtioneuvoston tiedotuskeskukseen. Toimintaa organisoi pääsihteerinä jääkärivärväri, majuri evp. Into Auer. "Päämaja" oli aluksi Auerin kotona Töölössä, osoitteessa Mechelininkatu 31, myöhemmin hotelli Tornissa.Turpeinen 1995, 105 Ilkka-lehden päätoimittaja Artturi Leinonen oli vahva vaikuttaja Vaasan seudulla, yhdessä ILP:n yhdeksästä piiristä. Mäntsälän kapinan jälkeen ILP:stä tuli aiempaa julkisempi. Muun muassa Eljas Erkko, Eero Rydman ja Urho Kekkonen olivat ILP:n johtohenkilöitä. Järjestön toimintaan osallistuivat edellä mainittujen henkilöiden lisäksi myös Urho Toivola, Kaarlo Hillilä sekä Suomenmaan päätoimittaja Johannes Tamminen. Iltapäivälehti Ilta-Sanomat syntyi ILP:n organisoimana Mäntsälän kapinan aikaan. == Lähteet == == Kirjallisuutta == * * Luokka:Suomen politiikka 1930-luvulla Luokka:Entiset suomalaiset järjestöt
RBS 23

RBS 23 BAMSE on ruotsalainen Saab Bofors Dynamicsin valmistama ilmatorjuntaohjusjärjestelmä. Järjestelmän keskipitkän kantaman ohjukset on tarkoitettu suojaamaan maavoimien joukkoja ja yhteiskunnan toiminnan kannalta elintärkeitä kohteita. Kehitystyö aloitettiin vuonna 1993 Ericsson Microwave Systems AB:n (nyk. Saab Microwave Systems) ja Bofors AB:n (nyk. Saab Bofors Dynamics) yhteistyönä. RBS 23:lla voidaan torjua hyvin pieniä, nopeasti lentäviä kohteita kuten ohjuksia tai miehittämättömiä lentokoneita. RBS 23 sijoittuu Ruotsin ilmatojunnan kokonaisjärjestelmässä lyhyen kantaman RBS 70:n ja pitkän kantaman RBS 77:n (eli yhdysvaltalaisen MIM-23 Hawk) väliin. ==Järjestelmän kokoonpano== Järjestelmä sisältää valvonta- ja komentoyksikön sekä kolme ohjusyksikköä. Komentoyksikkö on varustettu Ericssonin GIRAFFE- ilmavalvontatutkalla. Se voi ohjata neljän ohjusyksikön toimintaa. Järjestelmä sisältää sisäänrakennetun koulutussimulaattorin. Ohjusyksikkö on varustettu tulenjohtotutkalla, infrapunasensoreilla, omakonetunnistuslaitteistolla, kuudella laukaisuvalmiilla RBS 23 -ohjuksella ja säähavaintoasemalla. Ohjusyksikkö voi olla sijoitettuna jopa 20 kilometrin etäisyydelle komentoyksiköstä johon se on yhdistetty kaapeli- tai linkkiyhteydellä. Järjestelmä on sijoitettu perävaunuun, jonka vetoautoon voidaan lastata ohjustäydennystä. Uudelleenlataukseen kuluu aikaa neljä minuuttia. ==Tekniset tiedot== *Ohjuksen nopeus: mach 3+ *Lakikorkeus: 15 000 metriä ==Käyttäjät== * :Ruotsin puolustusvoimat tilasi RBS 23 -järjestelmän vuonna 2000 ja toimitukset alkoivat 2002. ==Kritiikkiä nimestä== Ohjusjärjestelmälle annettua nimeä BAMSE on kritisoitu Ruotsissa, muun muassa Bamse-sarjakuvahahmon luonut Rune Andréasson että ruotsalaiset rauhanliikkeen jäsenet eivät voineet hyväksyä asejärjestelmän yhdistämistä sarjakuvahahmoon, joka vuosikymmeniä oli edustanut "väkivallattomuutta, suvaitsevuutta ja solidaarisuutta". ==Lähteet== ==Aiheesta muualla== *RBS 23:n esittely Ruotsin puolustusvoimien sivulla *RBS 23 Ruotsin puolustusvoimien materiaalilaitoksen sivulla (myös kuvia) Luokka:Ilmatorjuntaohjukset Luokka:Ruotsin puolustusvoimien kalusto
Hiittisten vaakuna

Hiittisten vaakuna oli Hiittisten kunnan tunnus, ja se oli saanut aiheensa saaristokunnan vesistöistä. Sen hirsi viittaa Kirkkosalmeen (), joka on antanut pitäjälle myös sen aiemman nimen Kyrkosundsskär. Atraimet kuvastavat alueelle tärkeää kalastusta. Vaakunan selitys on ”punaisessa kentässä kultahirsi, jossa kaksi toisistaan poispäin suunnattua kolmikärkistä sinistä atraimenterää, joilla on yhteinen varsi.” Vaakunan on suunnitellut Gustaf von Numers, ja se vahvistettiin käyttöön 8. lokakuuta 1964. Se oli käytössä varsin lyhyen ajan. Vaakuna jäi epäviralliseksi kotiseutuvaakunaksi 1969 Hiittisten liityttyä Dragsfjärdiin. Vaakuna muistutti myös von Nurmeksen suunnittelemaa Aitolahden vaakunaa, joka hyväksyttiin seuraavana vuonna. == Lähteet == * Luokka:Suomen entisten kuntien vaakunat Luokka:Gustaf von Numersin suunnittelemat kunnanvaakunat Luokka:Hiittinen
Fantasmagoria

thumb|220px|Fantasmagoria oli kauhuelokuvan edeltäjä[http://www.precinemahistory.net/1750.htm Precinema History: Phantasmagoria, haettu 30.8.2009]"Born of a combination of the Shadowplay, the magic lantern and the desire to deceive or trick, the Phantasmagoria could be considered the forefather of today’s horror movie.". Fantasmagoria (, 'haamu' + 'puhua julkisesti') oli 1700-luvulla Ranskassa kehitetty valonäytös, joka oli suosittu myös muualla Euroopassa ja Britteinsaarilla 1800-luvulla. Fantasmagorianäytöksessä käytettiin tarkoitukseen muokattua taikalyhtyä, jolla heijastettiin kuvia seinille, savuverhoon tai osittain läpinäkyville pinnoille. Heijastinlaitetta, ja siten sen aikaansaamia kuvia saattoi liikuttaa. Käyttämällä useampaa projektoria samanaikaisesti oli mahdollista vaihtaa kuvaa nopeasti. Näytöksissä esitettiin pelottavia hahmoja, kuten luurankoja, paholaisia ja kummituksia. == Lähteet == Luokka:Teatterin alalajit Luokka:Elokuvan historia
Yung Joc

Jasiel Robinson (s. 2. huhtikuuta 1983 Atlanta, Georgia), tunnetaan paremmin taiteilijanimellään Yung Joc, on yhdysvaltalainen rap-artisti. Forbes-lehden mukaan Yung Joc on maailman 20. rikkain rap-artisti; vuonna 2006 hänen omaisuutensa oli noin 10 miljoonaa Yhdysvaltain dollariahttp://rap.about.com/b/2007/08/16/jay-z-and-kanye-named-among-forbes- richest-rappers.htm . == Diskografia == ===Albumit=== * New Joc City (2006) * Hustlenomics (2007) ===Singlet=== Vuosi Single SijaArtist Chart History. Billboard. Accessed September 6 2007.World Chart Positions. aCharts.us. Accessed September 6 2007. Albumilta U.S. Hot 100 U.S. R&B; U.S. Rap 2006 "It's Goin' Down" (mukana Nitti) 3 1 1 New Joc City "I Know You See It" (mukana Ms. B) 17 5 2 "1st Time" (mukana Marques Houston & Trey Songz) 82 15 11 2007 "Coffee Shop" (mukana The-Dream & Gorilla Zoe) 78 39 23 Hustlenomics "Bottle Poppin'" (mukana Gorilla Zoe) \- 59 - 2008 "I'm a G" (mukana Young Dro & Bun B) \- - - == Lähteet == == Aiheesta muualla == * Joc Virallinen sivusto * Yung Joc MySpace -sivustolla Luokka:Yhdysvaltalaiset hip hop -artistit Luokka:Vuonna 1983 syntyneet Luokka:Elävät henkilöt
Antigua ja Barbuda yleisurheilun maailmanmestaruuskilpailuissa

Sija Yhteensä \- 0 0 0 0 Antigua ja Barbuda on osallistunut yleisurheilun ulkoratojen maailmanmestaruuskilpailuihin ensimmäisistä, vuoden 1983 kisoista lähtien. Se ei ole saanut MM-kilpailuissa yhtään mitalia. Maan menestynein MM-kisaurheilija on Daniel Bailey, joka sijoittui 100 metrin juoksussa neljänneksi Berliinissä 2009 ja viidenneksi Daegussa 2011. Bailey kuului myös Pekingissä 2015 kuudenneksi juosseeseen pikaviestijoukkueeseen. Ennen Berliinin kisoja maan parhaat saavutukset MM-kilpailuissa olivat Lester Benjaminin sijoittuminen 15:nneksi pituushypyn karsinnassa Helsingissä 1983 sekä Brendan Christianin sijoittuminen viidenneksi 200 metrin juoksun välierässään Osakassa 2007. == Lähteet == * IAAF Statistics Handbook: Berlin 2009, s. 422, 528–545, 626–639, IAAF, viitattu 30.8.2009 (Osa 1 (PDF) Osa 2 (PDF)) * * * * Yleisurheilun maailmanmestaruuskilpailuissa Luokka:Yleisurheilun maailmanmestaruuskilpailut maittain
Anguilla yleisurheilun maailmanmestaruuskilpailuissa

Sija Yhteensä – 0 0 0 0 Anguilla on osallistunut yleisurheilun ulkoratojen maailmanmestaruuskilpailuihin ensimmäisistä, vuoden 1983 kisoista lähtien. Se ei ole saanut MM-kilpailuissa yhtään mitalia. Maan ainoa pistesijoille eli kahdeksan parhaan joukkoon yltänyt urheilija on Shara Proctor, joka sijoittui pituushypyssä viidenneksi Berliinissä 2009. Myöhemmin Proctor saavutti Britannian edustajana pituushypyssä hopeaa Pekingissä 2015. == Huomautukset == == Lähteet == * * Yleisurheilun maailmanmestaruuskilpailuissa Luokka:Yleisurheilun maailmanmestaruuskilpailut maittain
Argentiina yleisurheilun maailmanmestaruuskilpailuissa

Sija Yhteensä \- 0 0 0 0 Argentiina on osallistunut yleisurheilun ulkoratojen täyden ohjelman maailmanmestaruuskilpailuihin ensimmäisistä, vuoden 1983 kisoista lähtien. Lisäksi se oli mukana erillisissä, vuonna 1980 järjestetyissä naisten 3 000 metrin juoksun ja 400 metrin aitajuoksun MM-kilpailuissa. Maan ainoat pistesijoille MM-kilpailuissa yltäneet urheilijat ovat Antonio Silio, joka sijoittui 10 000 metrin juoksussa kahdeksanneksi Stuttgartissa 1993, ja Germán Lauro, joka oli kuulantyönnössä seitsemäs Moskovassa 2013. Naisten kilpailuissa Argentiinan parhaat saavutukset ovat Jennifer Dahlgrenin 10. sija moukarinheitossa Daegussa 2011 ja Alejandra Garcían 11. sija seiväshypyssä Sevillassa 1999. == Lähteet == * IAAF Statistics Handbook: Berlin 2009, s. 422, 528–545, 626–639, IAAF, viitattu 30.8.2009 (Osa 1 (PDF) Osa 2 (PDF)) * * * * Maailmanmestaruuskilpailuissa Luokka:Yleisurheilun maailmanmestaruuskilpailut maittain
Yung Berg

Yung Berg (oikealta nimeltään Christian Ward, s. 9. syyskuuta 1986 Chicago, Illinois, Yhdysvallat) on yhdysvaltalainen rap-artisti. == Diskografia == ===Albumit=== * 2008: Look What You Made Me ===Mixtapet=== * 2007: Almost Famous ===Singlet=== Vuosi Single Sija Albumilta U.S. 100 U.S. R&B; U.S. Rap U.S. Pop 100 2007 "Sexy Lady" (feat. Junior) 18 16 6 31 Look What You Made Me 2008 "Do That There" (feat. Dude 'n' Nem) -- 124 -- -- "The Business" (feat. Casha) 33 6 5 72 == Lähteet == == Aiheesta muualla == * Viralliset sivut * Yung Berg MySpace -sivustolla Luokka:Yhdysvaltalaiset hip hop -artistit Luokka:Vuonna 1986 syntyneet Luokka:Elävät henkilöt
Kolumbia yleisurheilun maailmanmestaruuskilpailuissa

Sija Yhteensä 40\. 4 3 2 9 Kolumbia on osallistunut yleisurheilun ulkoratojen täyden ohjelman maailmanmestaruuskilpailuihin ensimmäisistä, vuoden 1983 kisoista lähtien. Maa on saavuttanut MM- kilpailuissa yhdeksän mitalia. Querubín Moreno sijoittui 20 kilometrin kävelyssä kahdeksanneksi Roomassa 1987. Ximena Restrepo sijoittui 400 metrin juoksussa kuudenneksi Tokiossa 1991 ja viidenneksi Stuttgartissa 1993. Jälkimmäisessä loppukilpailussa juoksi myös Norfalia Carabali mutta hänet hylättiin ratarikon vuoksi. Naisten 4 × 100 metrin viestijoukkue, johon kuuluivat Elia Mera, Felipa Palacios, Patricia Rodríguez ja Mirtha Brock, sijoittui seitsemänneksi Göteborgissa 1995. Helsingissä 2005 naisten pikaviestijoukkue sijoittui kuudenneksi joukkueella Melissa Murillo, Felipa Palacios, Darlenis Obregón ja Norma González. Berliinissä 2009 pikaviestijoukkue sijoittui seitsemänneksi muutoin samalla kokoonpanolla kuin Helsingissä mutta avausosuuden juoksi Yomara Hinestroza. Luis Fernando López sijoittui Berliinissä 2009 neljänneksi 20 kilometrin kävelyssä. Daegussa 2011 Luis Fernando López sijoittui alun perin kolmanneksi 20 kilometrin kävelyssä, mutta nousi vuonna 2016 voittajaksi kun edelle sijoittuneet venäläiskävelijät hylättiin dopingin takia. Lisäksi Daegussa Caterine Ibargüen sijoittui kolmanneksi kolmiloikassa. Moskovassa 2013 Ibargüen voitti kolmiloikassa kultaa tuloksella 14,85 m. Koska Lópezin vuoden 2011 maailmanmestaruus varmistui vasta vuonna 2016 oli Ibargüen varsinaisesti ensimmäinen yleisurheilun maailmanmestaruuden voittanut kolumbialainen. Pekingissä 2015 Ibargüen voitti toisen maailmanmestaruutensa tuloksella 14,90 m ja Eider Arévalo sijoittui 20 kilometrin kävelyssä seitsemänneksi. Lontoossa 2017 Eider Arévalo voitti kultaa 20 kilometrin kävelyssä, Ibargüen hopeaa kolmiloikassa ja Sandra Arenas sijoittui viidenneksi 20 kilometrin kävelyssä. Dohassa 2019 Anthony Zambrano saavutti hopeaa 400 metrin juoksussa, Ibargüen pronssia kolmiloikassa ja miesten 4 × 400 metrin viestijoukkue sijoittui neljänneksi ja Sandra Arenas viidenneksi 20 kilometrin kävelyssä. Eugenessa 2022 Eider Arévalo sijoittui 35 kilometrin kävelyssä kahdeksanneksi. Budapestissä 2023 Flor Ruiz saavutti hopeaa keihäänheitossa. == Kolumbian MM-mitalit kisoittain == Kisapaikka ja -vuosi Miehet Naiset Yhteensä Kulta Hopea Pronssi Kulta Hopea Pronssi Kulta Hopea Pronssi Yhteensä Sijoitus mitalitilastossa 1983–2009 0 0 0 0 0 0 0 0 0 0 – Daegu 2011 1 0 0 0 0 1 1 0 1 2 11. Moskova 2013 0 0 0 1 0 0 1 0 0 1 13. Peking 2015 0 0 0 1 0 0 1 0 0 1 15. Lontoo 2017 1 0 0 0 1 0 1 1 0 2 11. Doha 2019 0 1 0 0 0 1 0 1 1 2 24. Eugene 2022 0 0 0 0 0 0 0 0 0 0 – 2023 Budapest 0 0 0 0 1 0 0 1 0 1 27. Yhteensä 2 1 0 2 2 2 4 3 2 9 40. == Kolumbian MM-mitaliurheilijat == Urheilija Kulta Hopea Pronssi Yhteensä Vuodet Caterine Ibargüen 2 1 2 5 2011–2019 Luis Fernando López 1 0 0 1 2011 Eider Arévalo 1 0 0 1 2017 Anthony Zambrano 0 1 0 1 2019 Flor Ruiz 0 1 0 1 2023 == Lähteet == * * * * * * * * * ===Viitteet=== Maailmanmestaruuskilpailuissa Luokka:Yleisurheilun maailmanmestaruuskilpailut maittain
David Morrell

David Morrell (s. 24. huhtikuuta 1943) on kanadalainen kirjailija. Hänet tunnetaan parhaiten ensimmäisestä romaanistaan Ajojahti, johon perustuu ensimmäinen Rambo-elokuva Taistelija (1982). Hän on kirjoittanut 28 kirjaa ja niitä on käännetty yli 20 kielelle. ==Ura== Morrell julkaisi ensimmäisen kirjansa Ajojahdin vuonna 1972. Tämä kertoo Vietnamin sodan veteraanista John Rambosta, joka eksyy pikkukaupunkiin ja aloittaa pienimuotoisen sodan kaupungin poliisipäällikön kanssa. Kirjaa kritisoitiin etenkin Yhdysvalloissa, koska Vietnamin sodasta puhuminen oli siellä tabu kirjan julkaisun aikaan. Vuonna 1984 julkaistiin Ruusun veljeskunta, joka kertoo kahdesta orvosta CIA- agentista, joiden kasvatti-isä kääntyy heitä vastaan. Tästä tehtiin vuonna 1989 televisioelokuva, jossa näyttelivät muun muassa Robert Mitchum, David Morse ja Peter Strauss. Vuonna 1986 Morrell päätti ryhtyä täysipäiväiseksi kirjailijaksi. Morrellin poika kuoli vuonna 1987 luusyöpään, mikä vaikutti hänen kirjoihinsa. ==Lista kirjoista== :Kaikkia Morrellin kirjoja ei ole suomennettu. *Ajojahti (First Blood, 1972) *Painajainen (Testament, 1975) *Last Reveille (1977) *The Totem (1979) *Blood Oath (1982) *The Hundred-Year Christmas (1983) *Ruusun veljeskunta (The Brotherhood of the Rose, 1984) *Kiven veljet (Fraternity of the Stone, 1985) *Yön ja usvan veljeskunta (The League of Night and Fog, 1987) *Viides tehtävä (Fifth Profession, 1990) *The Covenant of the Flame (1991) *Assumed Identity (1993) *Desperate Measures (1994) *Extreme Denial (1996) *Double Image (1998) *Black Evening (1999) *Burnt Sienna (2000) *Long Lost (2002) *The Protector (2003) *Nightscape (2004) *Creepers (2005) *Scavenger (2007) *The Spy Who Came for Christmas (2008) *The Shimmer (2009) ==Lähteet== *Official Site The David Morrell Network *Internet Movie Database profile *Internal Thriller Writers Luokka:Kanadalaiset kirjailijat Luokka:Vuonna 1943 syntyneet Luokka:Elävät henkilöt
Ray J

Ray J (oik. William Ray Norwood, Jr., s. 17. tammikuuta 1981, McComb, Mississippi, Yhdysvallat) on yhdysvaltalainen R&B;/hip hop-artisti. Hän on gospel-laulaja Willie Norwoodin poika ja R&B-laulaja; Brandyn nuorempi veli. == Biografia == Ray J syntyi McCombissa, Mississippissä 17. tammikuuta 1981. Rayn muutti myöhemmin perheineen Kalifornian Carsoniin. Kahdeksanvuotiaana Ray esiintyi The Sinbad Show -komediasarjassa. == Diskografia == ===Albumit=== * Everything You Want (1997) * This Ain't a Game (2001) * Raydiation (2005) * All I Feel (2008) * For the Love of Ray J (2009) ===Singlet=== Vuosi Single Chartpositions Albumilta US US R&B; UK NZ AUS GER 1997 "Let It Go" 25 17 — 10 — — Everything You Want "Everything You Want" 83 29 — 33 33 — 1998 "That's Why I Lie" — — 71 22 — — Dr. Dolittle O.S.T]] 2001 "Wait a Minute" (feat. Lil' Kim) 30 8 54 — — 72 This Ain't a Game 2002 "Formal Invite" (feat. Pharrell) — 54 — — — — "Keep Ya Head Up" — 107 — — — — 2005 "One Wish" 11 3 13 20 43 73 Raydiation "What I Need" 111 58 — — — — 2008 "Sexy Can I" (feat. Yung Berg) 3 4 66 10 — — All I Feel "Gifts" — 65 — — — — 2009 "Sexy Ladies" (feat. Truth & Shorty Mack) — 71 — — — — For the Love of Ray J ==Filmografia== ===Elokuva=== * Mars hyökkää! (1996) * Steel (1997) * Christmas at Water's Edge (2003) ===Televisio=== * The Sinbad Show * Moesha * One on One * Black Sash * BET Countdown * All That, guest singer * Wild N Out * For the Love of Ray J == Lähteet == Luokka:Yhdysvaltalaiset laulajat Luokka:Yhdysvaltalaiset hip hop -artistit Luokka:Yhdysvaltalaiset musiikkituottajat Luokka:Yhdysvaltalaiset näyttelijät Luokka:Vuonna 1981 syntyneet Luokka:Elävät henkilöt Luokka:Yhdysvaltalaiset lapsinäyttelijät